# CONSILUL JUDEȚEAN SATU MARE

**PROCES VERBAL**

**al desfășurării ședinței extraordinare a Consiliului Județean Satu Mare**

**din data de 27.12.2023, ora 15.00**

*Domnul președinte Pataki Csaba:*

 Bună ziua! Bine ați venit!

 Ședinţa a fost convocată, de îndată, în baza Dispoziţiei nr. 475/27.12.2023 a preşedintelui consiliului judeţean, prin invitarea telefonică şi invitarea scrisă a consilierilor, transmisă electronic, prezentarea comunicatului pe site-ul consiliului judeţean și afişarea acestuia la sediul instituţiei.

 Sunt prezenți 29, din totalul de 33 de aleși locali în funcție (inclusiv subsemnatul) ;

 Lipsesc: domnii consilieri, Barta Zoltan, Erdei Robert Gyula, Kaiser Ștefan, Marincaș Gheorghe.

 Majoritatea consilierilor în funcţie fiind prezenţi, şedinţa este legal constituită.

 **Ordinea de zi comunicată,** este următoarea:

**1.PROIECT DE HOTĂRÂRE** privind rectificarea bugetului general consolidat al Judeţului Satu Marepe anul 2023

Supun aprobării proiectul ordinii de zi*.*

 **Rezultatul votului se prezintă, după cum urmează:** voturi pentru:29 ;voturi împotrivă:0; abțineri 0; neparticipări 0 .

 Ordinea de zi **a fost** aprobată, în unanimitate, cu 29 voturi pentru. Mulțumesc.

##

Înainte de a trece la discutarea materialelor de pe ordinea de zi, reamintesc obligația legală ce revine consilierilor judeţeni de a nu participa la adoptarea hotărârilor față de care s-ar afla în vreuna dintre situaţiile de ,, *conflict de interese*” prevăzute la art. 228 alin. (1) din O.U.G. nr.57/2019 privind Codul administrativ, având în vedere faptul că hotărârile adoptate cu încălcarea acestor prevederi sunt lovite de nulitate absolută.

*Eu, consilier județean Filip Cătălin Marian, nu particip la dezbatere și la vot la pct.1*

*Eu, consilier județean Laszlo Robert Istvan, nu particip la dezbatere și la vot la pct.1.*

**Propun să trecem la dezbaterea punctelor înscrise pe ordinea de zi:**

**1.PROIECT DE HOTĂRÂRE** privind rectificarea bugetului general consolidat al Judeţului Satu Marepe anul 2022

 *Comisia pentru activități economico-financiare?*

 *Domnul consilier Veron Andrei Ștefan: aviz favorabil.*

 *Domnul președinte Pataki Csaba:*

 *Mulțumesc.*

 *Comisia pentru realizarea lucrărilor publice, construcții și modernizarea drumurilor de interes județean, investiții?*

*Domnul consilier Kira Beniamin: aviz favorabil.*

 *Domnul președinte Pataki Csaba:*

 *Mulțumesc.*

 *Comisia de muncă și protecție socială, sănătate și familie, protecția copilului?*

 *Doamna consilier Dobra Carmen Maria: aviz favorabil.*

*Domnul președinte Pataki Csaba:*

*Mulțumesc.*

 *Comisia pentru protecția mediului, turism și agricultură?*

 *Domnul consilier Bartok Gurzău Dorin Ioan: aviz favorabil.*

*Domnul președinte Pataki Csaba:*

*Mulțumesc.*

 *Comisia pentru învățământ, activități social-culturale, culte, sport și tineret?*

 *Domnul consilier Gindele Emeric: aviz favorabil.*

*Domnul președinte Pataki Csaba:*

*Mulțumesc.*

 *Comisia pentru administrarea domeniului public și privat al județului, dezvoltare urbanistică, conservarea monumentelor istorice și de arhitectură, amenajarea teritoriului?*

 *Domnul consilier Urs Beniamin: aviz favorabil.*

*Domnul președinte Pataki Csaba:*

*Mulțumesc.*

 *Comisia de dezvoltare regională, cooperare internă și internațională, parteneriate interne și internaționale?*

*Domnul consilier Kira Beniamin: aviz favorabil.*

*Domnul consilier Kira Beniamin: aviz favorabil.*

 *Domnul președinte Pataki Csaba:*

 *Mulțumesc.*

 *Comisia juridică, de disciplină, administrație publică, relații cu cetățenii, probleme ale minorităților?*

 *Doamna consilier Mărginean Maria Eva: aviz favorabil.*

*Domnul președinte Pataki Csaba:*

 *Mulțumesc.*

**Proiectul** **se aprobă cu votul majorității consilierilor în funcție.**

 Dacă sunt observații? Am primit prin hotărâre de guvern, săptămâna trecută, 675.000 lei din fondul de rezervă și 2.219.000 lei pentru susținerea instituțiilor de spectacole. Aceste sume le cuprindem în buget și le transferăm pentru investițiile spitalului, pentru programele transfrontaliere, să le poată plăti în acest an și să li se ramburseze anul viitor. Foarte pe scurt, aceasta este propunerea.

 Dacă mai sunt observații?

 Dacă nu, supun spre aprobare proiectul de hotărâre.

 **Rezultatul votului se prezintă, după cum urmează:** voturi pentru 27.

***Au votat*** ”***pentru***” ***:***. Pataki Csaba – președinte, Buzgău Oliviu Aurel - vicepreședinte, Cornea Lenuța -Titiana – vicepreședinte, Antal Annamaria-Sidonia, Avorniciți Neculai, Balogh Sandor, Bartok- Gurzău- Dorin-Ioan, Belbe Ioan, Blidar Ileana, Chiș Gheorghe, Dobra Carmen Maria, Fanea Imola, Gál Ilona Gyongyi, Gindele Emeric, Giurgiu -Kovács -Monica- Silvia, Godzsa Zsolt Tiberiu, Kira Beniamin, LazărMariana -Andaluzia, Mărginean Maria Eva, Merker Andrea, Miclea Narcis-Vasile-Marian, Mureșan Ștefan, Pacz Camelia Maria, Pop Liviu, Tașnadi Ștefan, Urs Beniamin, Veron Andrei -Ștefan – consilieri județeni.

***Au votat* ”*impotrivă*” *: -***

***S-au* ”*abținut*” *de la vot : -***

”***Neparticipări***” ***la vot :* -2, respectiv domnii consilieri, Filip Cătălin Marian, Laszlo Robert Istvan.**

**Total voturi – 27 din care : pentru – 27 împotrivă – 0 abţineri –0**

 *Hotărârea a fost adoptată, cu 27 voturi pentru.*

 În afara tiparului, eu vă mulțumesc pentru activitatea depusă în acest an. Am trecut prin multe împreună. Ne așteaptă un an tumultuos. Trebuie să ne concentrăm pe nevoile cetățenilor și să le rezolvăm problemele, iar campania electorală să se desfășoare acolo, unde este locul. Cred că, așa ceva doresc cetățenii, de la noi. Eu vă doresc ”Sărbători fericite, multă sănătate!” În numele meu și al grupului UDMR, vă spun ”La mulți ani! Boldog Uj Evet Kivanok! ” După ce terminăm ședința, vă aștept să închinăm,simbolic, o cupă de șampanie. Din păcate, datorită legislației, nu vă pot oferi un cadou simbolic. Mă voi revanșa în luna ianuarie. Nu știu când va fi ședință ordinară. În luna ianuarie vom avea 4-5 instituții în control.

 Dacă mai sunt intervenții?

 *Domnul vicepreședinte Buzgău Oliviu Aurel:*

 În numele grupului PSD aș dori să-mi permiteți să vă mulțumesc pentru colaborare. Doresc să vă urez multă sănătate, fericire”La mulți ani”! Aș dori să transmit urări de sănătate colegilor de la instituțiile subordonate, tuturor cetățenilor județului Satu Mare.

 *Domnul consilier Kira Beniamin:*

 Din partea grupului PNL, în calitate de consilier județean și de lider de grup, vă transmit ”La mulți ani tuturor colegilor, multă sănătate, fericire!”

 *Domnul consilier Pop Liviu:*

 Din partea PMP, vă doresc numai fericire, un an bun! Să ne întâlnim cu bine, în anul 2024! ”La mulți ani”!

*Domnul președinte Pataki Csaba:*

 Mulțumesc tuturor! Mulțumesc colegilor din aparatul de specialitate și celor 19 instituții pe care le coordonăm. An Nou fericit! Boldog Uj Evet! Ein gluckliches Neues Jahr” ”Patradi bahtale!”

  Ordinea de zi fiind epuizată, declar închisă şedinţa extraordinară și vă mulţumesc pentru participare.

**PREŞEDINTE, SECRETAR GENERAL AL JUDEȚULUI,**

Pataki Csaba Crasnai Mihaela Elena Ana

 Red/tehn.

 F.C. 2 expl.